**Արասելի Արամբուլա** (իսպ.՝ Aracely Arámbula Jacques. մարտի 6, 1975(1975-03-06), Չիուաուա, Մեքսիկայի Միացյալ Նահանգներ), մեքսիկացի դերասանուհի , երգչուհի , մոդել , հեռուստատեսային աստղ , հումանիստ , «խաղաղության դեսպան» տիտղոսակիր։

### Վաղ կյանքը

Արասելի Արամբուլա Ժաքսը ծնվել է 1975թ. Մարտի 6 -ին, Մեքսիկա , Չիուաուա (նահանգ) ։ Արմատներով Ֆրանսիայից և Բասկերից։ Լեոնարդո Արամբուլան ՝ Արասելիի պապիկը , եղել է Մեքսիկայի հայտնի ազգային երգիչներից , եւ ահա պապիկից էլ Արասելին ժառանգել է իր ձայնային տվյալները ։ Նա նաեւ իր պապիկի նման կիթառ է նվագում։ Արասելին դեռ մանկուց աչքի է ընկել իր գեղեցիկ արտաքինով , մասնակցել է տարբեր գեղեցկության մրցույթների ու հաղթել։

1996 թվականին Արասելի Արամբուլան հաղթում է <<Մեքսիկայի դեմքը>> "El Heraldo de México" մրցանակաբաշխության ժամանակ , որը որոշիչ դեր խաղաց իր կարիերայում։

Անձնական կյանքը
---------------

Տարիներ շարունակ նրա կարիերայով զբաղվել եւ մինչեւ օրս էլ զբաղվում է իր եղբայրը՝ *Լեոնարդո Արամբուլան*։ Նրանք միասին Սպա կենտրոն(*CBI medical spa*) են բացել Մեխիկոյում։ 2015 թվականին բացվեց նրանց 2-րդ սպա կենտրոնը։

2005 թվականին Արասելիի կյանքում լուրջ փոփոխություններ էին սպասվում. նա հանդիպեց իր կյանքի մեծագույն սիրուն՝ Լուիս Միգելին, որի հետ հետագայում պիտի ունենային իրենց զավակներին։

2005 թվականի սկզբներին եւ’ Արասելին , եւ’ Լուիս Միգելը , հրավիրված են լինում նույն հավաքույթին , եւ հենց այդտեղ էլ Լուիս Միգելը տեսնում եւ սիրահարվում է Արասելիին. նրա հմայքը անտարբեր չի թողնում երգչին։ Նրանց սիրավեպը հենց այդ թվականից էլ սկսվում է։ Երկուսն էլ հասուն ու կայացած մարդիկ էին ։ Արտիստները օրինականացնում են իրենց հարաբերությունները ։ Նրանք շատ սիրով ու ճանաչված զույգ էին։ Նրանց սերը համեմատում էին հանրահայտ Տիտանիկ ֆիլմի հերոսների սիրո պատմությանը։ Երկուսն էլ սիրում էին շրջագայել , նրանց կարելի էր հանդիպել Վենեցիայի փողոցներում , Փարիզում , Իսպանիայում ... ողջ Եվրոպայում , եւ իհարկե իրենց սիրելի՝ Ակապուլկո նավահանգստում։ Արասելիի եւ Լուիսի անդրանիկ զավակը՝ Միգել Գայեգո Արամբուլան , ծնվել է նրանց միությունից 3 տարի անց՝ 2007 թվականի Հունվարի 1-ին , իսկ կրտսեր զավակը՝ Դանիել Գայեգո Արամբուլան , 2008 թվականի Դեկտեմբերի 18-ին ։ Երեխաները ծնվել են Ամերիկայի Միացյալ Նահանգների՝ Կալիֆոռնիանահանգի Բևեռլի Հիլզ քաղաքում։ Արտիստների համատեղ որոշման արդյունքում ՝ երեխաները ունեն 2քաղաքացիություն ՝ Ամերիկայի Միացյալ Նահանգների եւ Մեքսիկայի Միացյալ նահանգների։ Երեխաները տիրապետում են իսպաներենին , անգլերենին եւ ֆրանսերենին , բայց տանը եւ դրսում խոսում են միայն իրենց մայրենի լեզվով՝ իսպաներենով։ Որդիները հաճախում են տարբեր դասերի եւ պարապմունքների։ Երկուսն էլ ունեն վոկալային եւ դերասանական տվյալներ , որոնք , բնականաբար , ժառանգել են ծնողներից։ Միգելը շատ է սիրում ֆուտբոլ եւ բասկետբոլ խաղալ , իսկ Դանիելը սիրում է լեգոներ հավաքել. նա գերազանցում է դրանք հավաքելու համար նախատեսված ժամանակը։

Արասելի Արամբուլայի եւ Լուիս Միգելիգեղեցիկ սիրո պատմությունը , ցավոք , երկար չտեւեց. նրանք 2009 թվականին բաժանվեցին՝ հանրությանը դեռեւս անհայտ պատճառներով։ Բաժանումից հետո Արասելին իր հարցազրույցներում բազմիցս ասել է , որ Լուիսը կարող է տեսնել իրենց որդիներին երբ եւ որքան ցանկանա. չկա որեւէ սահմանափակում։

Արասելին իր ազատ ժամանակը տրամադրում է միմիայն իր երեխաներին , սիրում է նրանց հետ տարբեր զվարճանքի վայրեր հաճախել , նույնիսկ երկրից դուրս՝ ողջ Եվրոպայով ճանապարհորդություն էր կազմակերպել։ Ծնողների հարցում Արասելիի բախտը բերել է , քանի որ *Դոնյա Մարիա Սոկոռոն* եւ *Դոն Մանուելը* նրան օգնում են երեխաների դաստիարակման եւ մնացած այլ կարեւոր հարցերում։

Ավելի ուշ՝ 2017 թվականին , Արասելին իր թիմի հետ միասին սկսում է արտադրել հատուկ նյութերից պատրաստված, բժշկական դիմահարդարման պարագաներ ( *Mímika by Aracely Arámbula*) , որոնք ներկայացված են նաեւ իր եւ եղբոր համատեղ հիմնած Սպա կենտրոնում *(CBI medical spa )* :

Երկար տարիներ է , ինչ Արասելի Արամբուլան զբաղվում է բարեգործությամբ , օգնում է կարիքավորներին , նրա հովանավորության եւ ֆինանսական աջակցության միջոցով , Մեխիկոյում բացվել է բժշկական կենտրոն, որտեղ բուժում են քաղցկեղով հիվանդ երեխաներին։ Երեխաների համար ամեն տարի կազմակերպվում են տարբեր միջոցառումներ։

Արասելի Արամբուլան իր հարցազրույցներից մեկում ասել է , որ ցանկանում է իր կյանքի մասին գիրք գրել։

**Արասելի Արամբուլան Մեքսիկայի եւ Տելեմունդո ( Telemundo Studios ) հեռուստաընկերության ամենաբարձր վարձատրվող դերասանուհիներից է։**

Ֆիլմագրություն
--------------

Հեռուստատեսություն| Տարի | Վերնագիր | Դեր | Նշումներ |
| --- | --- | --- | --- |
| 1994 | *Սիրո գերին* |  | Երկրորդական դեր |
| 1995 | *Ակապուլկո, մարմին և հոգի* | Այդեի ընկերը | Երկրորդական դեր |
| 1996 | *Կրքերի տոն* | Լետիսիա Սիսներոս | Երկրորդական դեր |
| 1996 | *Սիրո երգը* |  | Երկրորդական դեր |
| 1996-1997 | *Կին, իրական գործեր* |  | Երկրորդական դեր |
| 1997 | *Փոքրիկ տղա, մեծ դժոխք* | Լեոնարդա Ռուան | Երկրորդական դեր |
| 1997 | *Անգույն սիրտը* | Մագալիդա Ռոլդան | Երկրորդական դեր |
| 1998 | *Կրքոտ զայրույթ* | Մայտե Մոնտեվերդե | Երկրորդական դեր |
| 1998 | *Երազողները* | Ժակլին դե լա Պենյա | Գլխավոր դեր |
| 1999 | *Ըմբոստ սիրտ* | Մարիա Էլենա Էռնանդես | Երկրորդական դեր |
| 1999 | *Երիտասարդության երազները* | Արասելի | Երկրորդական դեր |
| 2000-2001 | *Գրկիր ինձ ամուր* | Մարիա դել Կարմեն Կամպուսանո | Գլխավոր դեր |
| 2002 | *Սիրո ճանապարհները* | Պեռլա Գուտիերես Վազկես | Գլխավոր դեր |
| 2009-2010 | *Վայրի սիրտ* | Ռեգինա Մոնտես դե Օկա / 
Այմե Մոնտես դե Օկա /
Ռեգինա Մոնտես դե Օկա Ռիբերա | Գլխավոր դեր |
| 2013 | *Տիրուհին* | Գաբրիելա Սուարես /Վերոնիկա Դանտես ՛Տիրուհին՛ | Գլխավոր դեր |
| 2014 | *Թշվառները* | Լուսիա Դուրան | Գլխավոր դեր |
| 2016-2020 | Դոնյան , 2 եթերաշրջան | Դոնյան Ալտագրասիա Սանդովալ | Գլխավոր դեր |
| 2018 | Մաստեր շեֆ լատինո | հաղորդավար |
| 2018 | Երկնքի տիրակալը | Ալտագրասիա Սանդովալ 
" Դոնյա " | Հատուկ հրավեր |

Ծանցանկ
-------

1. ↑  "Aracely en datos". *Telemundo*. Արխիվացված է the original 2013 թ․ մարտի 22-ին. Retrieved 2013 թ․ նոյեմբերի 15.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AlloCiné · ČSFD · Internet Movie Database · ԿինոՊոիսկ · MusicBrainz |
|  |
| Չափորոշչային վերահսկողություն | ISNI: 0000000119041492 · LCCN: no2011057430 · VIAF: 170172208 · WorldCat VIAF: 170172208 |

 |